Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 555

1999. évi XCV. törvény (Kk. tv.) 3—4. §-ában foglaltaknak. Nem hitelhelyettesítõ garancia: azon garanciavállalás, amely nem az ügyfél valamely hiteltörlesztése vagy pénzügyi tartozása, illetve ezekhez kapcsolódó kötelezettség vállalása (ideértve a lízing törlesztõ részleteit is) visszafizetésének teljesítéséhez kötõdik. Idetartozik többek között a teljesítési garancia, jól teljesítési garancia, tender garancia, vámgarancia stb. Nem jogi személyiségû vállalkozók: a közkereseti társaság, betéti társaság, polgári jogi társaság, jogi személyiség nélküli munkaközösség, építõközösség, társasház, mûvészeti alkotóközösség, külföldiek kereskedelmi képviselete, illetve információs és szerviz irodája. Nem-rezidens: mindenki, akire, illetve amelyre nem teljesül a rezidensekre meghatározott feltétel. Nem-valódi penziós ügylet: az Szmt. 3. § (8) bekezdés 11/b) pontja szerinti ügylet. A vagyontárgy nem valódi penziós ügylet keretében történõ átadását/átvételét a számviteli elõírásoknak megfelelõen tényleges eladásként/vételként kell kezelni a Felügyeleti mérlegben is, azaz összege kikerül a penzióba adó mérlegébõl és mérlegen kívüli tételként (a visszavásárlási kötelezettségek között) szerepel. A szállításos repó ügylet is nem valódi penziós ügyletnek minõsül. Nettó érték (nettó adat): a könyv szerinti érték, illetve mérlegen kívüli tételeknél a céltartalékkal csökkentett nyilvántartási érték. Penziós ügylet: „Olyan ügylet amelyben egy hitelintézet, pénzügyi vállalkozás vagy ügyfél („penzióba adó”) a mérlegében szereplõ, tulajdonában lévõ vagyontárgyakat — pl. váltót, követeléseket vagy értékpapírokat — (ide nem értve a devizát) ruház át egy másik hitelintézetre, pénzügyi vállalkozásra vagy ügyfélre (a „penzió átvevõje”), olyan megállapodás mellett, hogy ugyanezeket a vagyontárgyakat — sorozatban kibocsátott értékpapírok esetén, az azonos sorozathoz tartozó, azonos mennyiségû és névértékû értékpapírokat — egy késõbbi, a megállapodásban rögzített idõpontban (idõpontig) visszaszármaztatja az elõre meghatározott áron.” [Szmt. 3. § (8) bekezdés 11. pontja]. Pénzügyi intézmény: a Hpt.-ben megfogalmazottak szerint a hitelintézet és a pénzügyi vállalkozás. Pénzügyi vállalkozás: a Hpt.-ben meghatározottak szerinti vállalkozás, amelyik a Felügyelet engedélyével rendelkezik.4 4 A Hpt. 232. §-ban foglaltak alapján mûködõ pénzügyi vállalkozások közül 1998. december 31-ig csak az vehetõ figyelembe, amely a pénzügyi szolgáltatási tevékenységet alaptevékenységként végzi. Projektfinanszírozási ügyletek: új létesítmény vagy egy már meglévõ létesítmény építési, mûszaki, technológiai szempontból teljes mértékben különálló új részegységének létrehozásával kapcsolatos rendszerint több kockázatvállalási ügyletre, és kapcsolódó pénzügyi és befektetési szolgáltatás nyújtására kiterjedõ szerzõdések, amelyek arra a számításra épülnek, hogy a létesítmény a hasznos élettartama alatt fedezi az üzemi költségeket és az adósságszolgálatot. Rezidens: magyar rezidens (belföldi) az, akire, illetve amelyre teljesül az a feltétel, hogy közvetlen gazdasági érdeke (állandó lakhelye, telephelye, termelése stb.) elsõdlegesen Magyarország gazdasági területéhez kapcsolódik, valamint az a gazdasági egység, amely valamely gazdasági tevékenységet tartósan — egy évnél hosszabb ideig — végez az adott ország területén. A mindenkor hatályos cégjogi szabályok alapján Magyarországon bejegyzett cégek — cégformára tekintet nélkül5 — rezidensnek minõsülnek. Természetes személyek esetében a magyarországi tartózkodás idõtartama a mérvadó. A nem természetes személyek esetében a döntõ elhatárolási ismérv, hogy az adott gazdálkodó egység rendelkezik-e a KSH egységes azonosító jelével (melyet a cégjegyzék is tartalmaz), vagy sem. A rezidensi státusz szempontjából közömbös, hogy a deviza, adó, vám stb. szabályok szerint a rezidenst egyéb kedvezmények is megilletik (így pl., ha egyben devizakülföldinek is minõsül, és/vagy „off shore” státusza alapján reánézve kedvezõbb adózási szabályok érvényesek). A gazdasági terület nem tartalmazza idegen államoknak és nemzetközi szervezeteknek az adott államba beékelt — kormányzati, diplomáciai, kereskedelmi, kulturális, katonai stb. képviseletek — területét. A vámszabadterületi társaság, valamint a devizatörvény 85. § hatálya alá tartozó társaság a Dtv. alapján devizakülföldi, de a jelentések elkészítése szempontjából rezidens, mivel ezek közvetlen gazdasági érdeke Magyarországhoz kötõdik. A devizakülföldi vállalkozások belföldön lévõ képviselete szintén rezidens. A társasági adóról és az osztalékadóról szóló tv. 4. §

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes